'Plaasaanvaller' ontsnap 'n tweede keer | Maroela Media
Die Heritage Protection Group (HPG) het Vrydag op hul amptelike Facebook-blad gesê Moyo (27) het saam met Witness Shimango uit 'n polisievoertuig buite Marken ontsnap.
Shimango was glo betrokke by plaasaanvalle in die Leadwood-tafelkoppe-gebied.
Maroela Media het vroeër berig Moyo het op 13 November 2017 deur die nag uit die Lephalale-polisieselle ontsnap nadat hy die versperring van die sel afgesaag het. Die polisie het destyds gesê hulle ondersoek waar Moyo die toerusting gekry het om dit te doen en of hy enige hulp gehad het.
Moyo het vroeër daardie dag in die Lephalale-landdroshof verskyn waar hy teregstaan op aanklagte van moord, huisbraak en diefstal. Die saak is tot 14 Desember uitgestel vir verdere ondersoek en hy is nie borgtog toegestaan nie.
Daar is vasgestel Moyo, 'n Zimbabwiër, is onwettig in die land, en ná sy ontsnapping is daar gevrees dat hy terug na sy tuisland kan vlug. Hy is op 15 November weer in hegtenis geneem.
Die Emslie-egpaar en hul dogter, Barbara (19), 'n eerstejaar- mediese student aan Tukkies in Pretoria, is op 20 September 2017 omstreeks 20:00 deur vier gewapende mans op hul plaas in die Afguns-omgewing aangeval. Mariëtte is 'n algemene praktisyn op die dorp en Werner was 'n geliefde boer en doktor in bedryfsgesondheid.
Maroela Media wag op terugvoer van kol. Moatshe Ngoepe, provinsiale woordvoerder van die polisie.
Die tyd het ryp geword dat die polisie wat verantwoordelik is vir dit toegesluit moet word.
Dit is darem net te toevallig dit is n inside job
Kan jy so maklik ontsnap? Ek ruik ñ rot!
hoe kry hulle dit reg om uit 'n polisie voertuig (vangwa) te ontsnap, anders om gehelp te wees, nie van jan rap en sy maat nie, maar van die polisielede